Document ID: 32007R1391

ΚΑΝΟΝΙΣΜΌΣ (ΕΚ) αριθ. 1391/2007 ΤΗΣ ΕΠΙΤΡΟΠΉΣ
της 27ης Νοεμβρίου 2007
σχετικά με τη θέσπιση ειδικών μέτρων για την εφαρμογή του κανονισμού (ΕΚ) αριθ. 1267/2007 στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3444/90 της Επιτροπής, της 27ης Νοεμβρίου 1990, περί λεπτομερών κανόνων για τη χορήγηση ενισχύσεων στην ιδιωτική αποθεματοποίηση χοιρείου κρέατος (1), και ιδίως το άρθρο 11 στοιχείο β),
Εκτιμώντας τα ακόλουθα:
Από την εξέταση της κατάστασης προέκυψε κίνδυνος υπερβολικής προσφυγής των ενδιαφερομένων στο καθεστώς ενισχύσεων για την ιδιωτική αποθεματοποίηση που προβλέπεται από τον κανονισμό (ΕΚ) αριθ. 1267/2007 της Επιτροπής (2). Ως εκ τούτου, είναι αναγκαίο να ανασταλεί η εφαρμογή του εν λόγω κανονισμού και να απορριφθούν οι εκκρεμούσες αιτήσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η εφαρμογή του κανονισμού (ΕΚ) αριθ. 1267/2007 αναστέλλεται από τις 28 Νοεμβρίου 2007 έως τις 4 Δεκεμβρίου 2007.
2. Οι αιτήσεις που υποβλήθηκαν από τις 27 Νοεμβρίου 2007 για τις οποίες η απόφαση έγκρισης έπρεπε να είχε ληφθεί κατά την περίοδο αυτή απορρίπτονται.
Άρθρο 2
Ο παρών κανονισμός αρχίζει να ισχύει στις 28 Νοεμβρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Νοεμβρίου 2007.

Labels: 3
17
19
6